กฎกระทรวง (พ.ศ. 2539) ออกตามความในพระราชบัญญัติคณะกรรมการกฤษฎีกา พ.ศ. 2522
ประกาศวันที่ 1996-02-07

content: กฎกระทรวง (พ.ศ. ๒๕๓๙) ออกตามความในพระราชบัญญัติคณะกรรมการกฤษฎีกา พ.ศ. ๒๕๒๒
content: อาศัยอำนาจตามความในมาตรา ๕ และมาตรา ๑๙ วรรคสอง แห่งพระราชบัญญัติคณะกรรมการกฤษฎีกา พ.ศ. ๒๕๒๒ นายกรัฐมนตรีออกกฎกระทรวงไว้ ดังต่อไปนี้ ให้ใช้ความใน (๒) (ง) และ (จ) ของมาตรา ๑๙ วรรคหนึ่ง กับหน่วยงานของรัฐทุกหน่วยงาน ทั้งนี้
content: เฉพาะเรื่องร้องทุกข์ที่มีมูลกรณีเกิดขึ้นหลังจากวันที่กฎกระทรวงนี้ประกาศในราชกิจจานุเบกษา
content: ให้ไว้ ณ วันที่ ๓๑ มกราคม พ.ศ. ๒๕๓๙ บรรหาร ศิลปอาชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๙ วรรคสอง แห่งพระราชบัญญัติคณะกรรมการกฤษฎีกา พ.ศ. ๒๕๒๒ ได้บัญญัติว่า คณะกรรมการวินิจฉัยร้องทุกข์จะมีอำนาจพิจารณาเรื่องร้องทุกข์ตาม (๒) (ง) และ (จ) ของมาตรา ๑๙ วรรคหนึ่ง
content: ว่าด้วยกรณีที่เจ้าหน้าที่ของรัฐกระทำการไม่ถูกต้องตามขั้นตอนหรือวิธีการอันเป็นสาระสำคัญที่กำหนดไว้สำหรับการนั้น หรือกรณีที่เจ้าหน้าที่ของรัฐกระทำการโดยไม่สุจริตหรือโดยไม่มีเหตุผลอันสมควรต่อเมื่อได้มีกฎกระทรวงกำหนดหน่วยงานของรัฐที่จะถูกร้องทุกข์ในกรณีดังกล่าวไว้ บัดนี้ สมควรกำหนดให้ความใน (๒) (ง) และ
content: (จ) ของมาตรา ๑๙ วรรคหนึ่ง ใช้กับหน่วยงานของรัฐตามกฎหมายว่าด้วยคณะกรรมการกฤษฎีกาทุกหน่วยงาน เพื่อให้กรรมการวินิจฉัยร้องทุกข์สามารถรับเรื่องร้องทุกข์ดังกล่าวไว้พิจารณาและวินิจฉัยได้ จึงจำเป็นต้องออกกฎกระทรวงนี้